Държавен вестник, бр. 53, 2018 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  53
клетка и да прекара необходимия кабел до 
въпросното жилище, като използва трасето 
на съществуващата звънчева инсталация. 
За да осигури услугата, доставчикът трябва 
предварително да получи писмено съгласие от 
управителния съвет (управителя) на етажната 
собственост и да внесе в документацията за 
звънчевата инсталация необходимите допъл­
нения, като осигури нормалното функцио­
ниране и безопасност на звънчевата инста­
лация. Когато не е налице документация за 
звънчевата инсталация, доставчикът трябва 
да извърши заснемане на участъка, в който 
ще работи, след което в заснетото трябва 
да бъдат нанесени необходимите промени. 
Документацията с промените, оформена по 
установения ред, трябва да бъде предоста­
вена на управителния съвет (управителя) на 
етажната собственост.
Чл. 61. Предавателно-приемателната доку­
ментация за завършените електромонтажни 
работи на електрически уредби на потреби­
телите съдържа:
1. проект, изготвен по установения ред;
2. полученото писмено съгласие от страна 
на собственика/ползвателя на съответния 
обект или управителния съвет (управителя) 
на етажната собственост;
3. документация за предвидените и из­
вършени изменения в съществуващата елек­
трическа уредба;
4. документация за добавените нови функ­
ционални системи (сигнални, охранителни, 
пренос на данни и сигнали и др.), за инста­
лираните комуникационни съоръжения и др.;
5. протоколи с резултатите от извърше­
ните проверки и оценка за съответствие с 
проекта и приложимите нормативни актове.
Г л а в а  ч е т в ъ р т а
ОБЩИ ИЗИСКВАНИЯ КЪМ ТЕСТОВАТА 
АПАРАТУРА, ИЗПОЛЗВАНА ПРИ КОН­
ТРОЛА И ПРИЕМАНЕТО НА ЕЛЕКТРО­
МОНТАЖНИ РАБОТИ
Чл. 62. (1) Тази глава възпроизвежда ос­
новната част от общите изисквания към тес­
товата апаратура, определени в европейския 
стандарт EN 61557-1:2007/2013 „Електробез-
опасност в разпределителни мрежи за ниско 
променливо напрежение до 1000 V и постоян­
но напрежение до 1500 V. Средства за изпит­
ване, измерване или контрол на защитните 
мерки. Част 1. Общи изисквания“ (Electrical 
safety in low voltage distribution systems up 
to 1000 V a.c. and 1500 V d.c. Equipment for 
testing, measuring or monitoring of protective 
measures. Part 1. General requirements).
(2) За конкретна тестова апаратура об­
щите изисквания се прилагат съвместно със 
специфичните изисквания за тази апарату­
ра, определени в съответното приложение 
към наредбата; когато тестовата апаратура 
изпълнява повече функции, за всяка от тези 
функции се прилагат изискванията от съот­
ветното приложение на наредбата.
Чл. 63. Тестовата апаратура при използ­
ването є по предназначение не трябва да 
създава опасности за хора, домашни животни 
или имущество.
Чл. 64. Когато конструкцията на тесто­
вата апаратура предвижда индикация за 
наличие на напрежение на измерителните 
клеми, трябва да е предвидена и индикация 
за наличие на напрежение в мрежата и за 
правилното присъединяване на измервател­
ните проводници.
Чл. 65. (1) Обявените работни условия в 
общия случай са:
1. температурен диапазон от 0 °С до 35 °С;
2. положение ±90° относно нормалното 
положение за преносима тестова апаратура;
3. диапазон от 85 % до 110 % от номинал­
ното напрежение на електрозахранването, 
ако се използва захранване от разпредели­
телната мрежа;
4. честота на захранващото напрежение 
±1 % (ако се използва);
5. честота на въртене в минута, указана 
от производителя, за тестова апаратура със 
захранване от генератор с ръчно задвижване;
6. условия за зареждане на акумулатори, 
които трябва да бъдат спазени.
(2) Допълнителни обявени работни ус­
ловия съобразно спецификата на тестовата 
апаратура са дадени в приложенията към 
наредбата.
Чл. 66. Когато тестовата апаратура се за­
хранва от сухи или презареждаеми елементи, 
се проверява дали зарядът на тези елементи 
позволява провеждане на измерванията в 
съответствие с техническите изисквания 
на апаратурата. Тази проверка може да се 
изпълнява автоматично като част от цикъ­
ла измервания или да е отделна функция. 
При проверката батерията трябва да бъде 
натоварена най-малко така, както по време 
на измерванията.
Чл. 67. (1) Конструкцията на клемите на 
тестовата апаратура трябва да обезпечава 
сигурно присъединяване и да не допуска 
случайно допиране до части под напрежение; 
защитният проводник трябва да се разглежда 
като част под напрежение, с изключение на 
тестова апаратура, използвана за определяне 
последователността на фазите.
(2) Конструкцията на тестовата апаратура 
трябва да бъде от клас II на защита срещу 
поражения от електрически ток (с двойна 
или усилена изолация), с изключение на 
уредбите за изпитване на електрическа якост 
на изолацията.